Diari Oficial de la Generalitat Valenciana


Sumari del DOGV 4253, del 21-05-2002 (2002/5049)

Notificació a la senyora Josefa Luisa Martínez.
-----------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5049


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Josefa Luisa Martínez. [2002/A5049]
  
Ja que no s'ha pogut practicar la notificació a la senyora Josefa Luisa Martínez, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la resolució adoptada pel conseller d'Obres Públiques, Urbanisme i Transports, amb data 10 d'abril de 2002 (SC-4/2002).
  
Vists els antecedents que es troben en aquesta Conselleria d'Obres Públiques, Urbanisme i Transports relatius a la realització d'obres sense llicència consistents en magatzem per a l'arreplegada de materials i efectes, un tancament perimetral i el cobriment d'una terrassa contigua mitjançant coberta metàl·lica lleugera sobre els terrenys del parc urbà PU-5 urbanització del Sant Esperit, al terme de Gilet, i de conformitat amb els següents:
  
Antecedents de fet
  
1. Com es posa de manifest en l'informe emés pel tècnic competent de la Comissió Territorial d'Urbanisme de València, sobre els terrenys del parc urbà PU-5 urbanització del Sant Esperit 1 s'han realitzat obres consistents en magatzem per a l'arreplegada de materials i efectes, un tancament perimetral i el cobriment d'una terrassa contigua mitjançant coberta metàl·lica lleugera.
  
El planejament vigent és el Pla General d'Ordenació Urbana de Gilet, que classifica els terrenys sobre els quals s'ubica com a sòl urbà, amb qualificació de zona verda parc urbà (PU-5 urbanització del Sant Esperit 1), sistemes generals. A més l'emplaçament està afectat per la protecció de la via pecuària V-1, carrerada del riu Palància, i possiblement pel domini públic hidràulic del barranc de Maladicha.
  
2. Segons consta en l'informe tècnic d'aquest organisme, la valoració actual de les obres realitzades que és estimativament de divuit mil trenta euros i trenta-sis cèntims d'euro (18.030,36).
  
3. Amb data 6 de març de 2001 es van remetre les actuacions al ministeri fiscal per si pogueren ser constitutives d'un delicte contra l'ordenació del territori previst en l'article 319 del Codi Penal.
  
El 21 de juny de 2001 es va requerir l'Ajuntament de Gilet perquè exercira les competències que pel que a l'exercici de la potestat sancionadora li corresponen d'acord amb l'article 25.d de la Llei Reguladora de les Bases del Règim Local, amb l'advertiment que, si en el termini d'un mes no procedia a això, aquesta administració autonòmica entendria que podia, d'acord amb el que preveu l'article 60 de la mateixa norma, procedir a l'exercici d'aquestes per substitució.
  
4. En l'expedient apareix com a responsable en concepte de promotor la senyora Josefa Luisa Martínez, sense que conste la identitat del constructor i del tècnic director.
  
5. Amb data 2 de maig de 2001 es resol l'arxiu de les actuacions per part del ministeri fiscal per no revestir els requisits necessaris per al tipus de l'article 319 del Codi Penal.
  
6. El director general d'Urbanisme i Ordenació Territorial, amb data 29 d'octubre de 2001, va adoptar resolució per la qual s'incoava expedient sancionador pels fets referits. Degudament notificada a la interessada, per part d'aquesta no es presenten al·legacions.
  
7. En sessió de 15 de març de 2002, la Comissió Territorial d'Urbanisme de València va acordar elevar informe el conseller d'Obres Públiques, Urbanisme i Transports, i es proposa la imposició d'una sanció de dos mil set-cents quatre euros amb cinquanta-cinc cèntims d'euro a la senyora Josefa Luisa Martínez en concepte de promotor per la realització de les obres anteriorment descrites.
  
Fonaments de dret
  
1. D'acord amb la disposició addicional tercera, apartat 6, de la Llei del Sòl No Urbanitzable, es preveu la possibilitat que la Conselleria d'Obres Públiques, Urbanisme i Transports puga exercir la competència pròpia de l'Ajuntament, en matèria sancionadora, per substitució, segons el que preveu l'article 60 de la Llei Reguladora de les Bases del Règim Local i després del requeriment previ específic que en el present cas s'ha dut a efecte.
  
2. Les obres portades a terme requereixen de la llicència municipal prèvia i preceptiva, tal com estableix l'article 242 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana, i en l'article 1 del Reglament de Disciplina Urbanística.
  
3. Les dites obres són constitutives d'una infracció urbanística per contravenir el que estableix la legislació aplicable al cas, i aparéixer concretament tipificada en els articles 76 i 90 del Reglament de Disciplina Urbanística, sense perjuí del que es determine al llarg de la instrucció de l'expedient, i es procedeix, en conseqüència, a la imposició de la sanció de multa del 10 al 20% del valor de l'obra executada.
  
4. No són d'aplicació circumstàncies modificatives de la responsabilitat, i segons els articles 55 i 63 del Reglament de Disciplina Urbanística, és procedent imposar la sanció en el seu grau mitjà, és a dir, el 15%, que suposa la quantitat de dos mil set-cents quatre euros i cinquanta-cinc cèntims d'euro (2.704,55).
  
5. El present expedient ha sigut tramitat de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
6. La resolució d'incoació de l'expedient sancionador pot ser considerada com a proposta de resolució als efectes previstos en els articles 18 i 19 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, quan no es presenten al·legacions per l'interessat, d'acord amb el que disposa l'article13.2 de la mateixa norma.
  
7. L'òrgan competent per a imposar la sanció és el conseller d'Obres Públiques, Urbanisme i Transports, de conformitat amb l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
Imposar a la senyora Josefa Luisa Martínez, en concepte de promotor, la sanció de dos mil set-cents quatre euros i cinquanta-cinc cèntims d'euro (2.704,55), per l'execució de les obres consistents en magatzem per a l'arreplegada de materials i efectes, un tancament perimetral i el cobriment d'una terrassa contigua mitjançant coberta metàl·lica lleugera, sobre els terrenys del parc urbà PU-5 urbanització del Sant Esperit 1, al terme de Gilet.
  
Contra la present resolució, que posa fi a la via administrativa, es podrà interposar un recurs potestatiu de reposició davant del conseller d'Obres Públiques, Urbanisme i Transports, en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.